Η **δερματομυοσίτιδα** (ΔΜ) είναι μια χρόνια φλεγμονώδης πάθηση που επηρεάζει το δέρμα και τους μύες. Στα συμπτώματά της συμπεριλαμβάνονται η εμφάνιση δερματικών εξανθημάτων και η σταδιακώς επιδεινούμενη μυϊκή αδυναμία. Τα συμπτώματα αυτά ενδέχεται να εμφανιστούν ξαφνικά ή να αναπτυχθούν σε διάστημα μηνών. Στα λοιπά ενδεχόμενα συμπτώματα συγκαταλέγονται η απώλεια βάρους, ο πυρετός, η φλεγμονή των πνευμόνων ή η φωτοευαισθησία. Ως επιπλοκή, μπορεί να προκύψουν εναποθέσεις ασβεστίου στους μύες ή στο δέρμα. Η πάθηση περιγράφηκε για πρώτη φορά το 1800.

Η αιτία της πάθησης είναι άγνωστη. Κατά μία θεωρία πρόκειται για αυτοάνοσο νόσημα, ενώ σύμφωνα με μια άλλη θεώρηση πρόκειται για το αποτέλεσμα ιογενούς λοίμωξης. Η δερματομυοσίτιδα μπορεί να εξελιχθεί σε παρανεοπλασματική νόσο σχετιζόμενη με διάφορες μορφές κακοήθειας. Συνιστά έναν τύπο φλεγμονώδους μυοπάθειας. Η διάγνωσή της βασίζεται συνήθως στην αναγνώριση κάποιου συνδυασμού συμπτωμάτων, τη διεξαγωγή αιματολογικών εξετάσεων, ηλεκτρομυογραφήματος και μυϊκής βιοψίας.

Θεραπευτικές προσεγγίσεις
-------------------------

Αν και δεν υπάρχει γνωστή θεραπεία για την πάθηση, ορισμένες υπάρχουσες θεραπευτικές προσεγγίσεις οδηγούν σε βελτίωση των συμπτωμάτων. Σε αυτές συγκαταλέγονται η χορήγηση φαρμακευτικής αγωγής, η φυσικοθεραπεία, η άσκηση, η θερμοθεραπεία, η χρήση ορθωτικών βοηθημάτων και η ανάπαυση. Τα φάρμακα της οικογένειας των κορτικοστεροειδών συνήθως χρησιμοποιούνται σε συνδυασμό με άλλες δραστικές ουσίες, όπως η μεθοτρεξάτη ή η αζαθειοπρίνη που συνιστώνται ειδικότερα εάν τα στεροειδή δεν λειτουργούν επαρκώς. Οι περισσότεροι ασθενείς εμφανίζουν βελτίωση μετά τις θεραπευτικές παρεμβάσεις, ενώ σε μερικές περιπτώσεις η κατάσταση υποχωρεί πλήρως.

Επιδημιολογία
-------------

Περίπου 1 άτομο ανά 100.000 εμφανίζουν την πάθηση κατ' έτος. Η πάθηση εμφανίζεται συνήθως σε άτομα ηλικίας μεταξύ 40 και 60 ετών, με τις γυναίκες να προσβάλλονται συχνότερα από τους άνδρες. Ωστόσο, η πάθηση μπορεί να εμφανιστεί σε άτομα οποιασδήποτε ηλικίας.

* Παραδείγματα δερματομυοσίτιδας
* Βλατίδες του Gottron στις αρθρώσεις των δακτύλωνΒλατίδες του Gottron στις αρθρώσεις των δακτύλων
* Βλατίδες του Gottron στους αγκώνες ενός ατόμου με νεανική δερματομυοσίτιδαΒλατίδες του Gottron στους αγκώνες ενός ατόμου με νεανική δερματομυοσίτιδα
* Βλατίδες του GottronΒλατίδες του Gottron
* Βλατίδες του Gottron σε ένα άτομο με νεανική δερματομυοσίτιδαΒλατίδες του Gottron σε ένα άτομο με νεανική δερματομυοσίτιδα
* Βλατίδες Gottron σε σοβαρή περίπτωση νεανικής δερματομυοσίτιδαςΒλατίδες Gottron σε σοβαρή περίπτωση νεανικής δερματομυοσίτιδας
* Εξάνθημα τύπου «ηλιοτρόπιο» με οίδημα γύρω από τους οφθαλμούςΕξάνθημα τύπου «ηλιοτρόπιο» με οίδημα γύρω από τους οφθαλμούς
* Εξάνθημα τύπου «ηλιοτρόπιο» στους οφθαλμούςΕξάνθημα τύπου «ηλιοτρόπιο» στους οφθαλμούς
* Εξάνθημα προσώπουΕξάνθημα προσώπου
* Σοβαρό εξάνθημα στα χέρια, που εκτείνεται μέχρι το αντιβράχιοΣοβαρό εξάνθημα στα χέρια, που εκτείνεται μέχρι το αντιβράχιο
* Εξάνθημα στο αντιβράχιοΕξάνθημα στο αντιβράχιο

Παραπομπές
----------

1. 1 2 3 4 5 6 7 8 9 10 11 12  «Dermatomyositis». *GARD* (στα Αγγλικά). 2017. Αρχειοθετήθηκε από το πρωτότυπο στις 5 Ιουλίου 2017. Ανακτήθηκε στις 13 Ιουλίου 2017.
2. ↑  Dourmishev, Lyubomir A.· Dourmishev, Assen Lyubenov (2009). *Dermatomyositis: Advances in Recognition, Understanding and Management* (στα Αγγλικά). Springer Science & Business Media. σελ. 5. ISBN 9783540793137.
3. ↑  Tudorancea, Andreea Daniela; Ciurea, Paulina Lucia; Vreju, Ananu Florentin; Turcu-Stiolica, Adina; Gofita, Cristina Elena; Criveanu, Cristina; Musetescu, Anca Emanuela; Dinescu, Stefan Cristian (July 2021). «A Study on Dermatomyositis and the Relation to Malignancy». *Current Health Sciences Journal* **47** (3): 377–382. doi:10.12865/CHSJ.47.03.07. ISSN 2067-0656. PMID 35003769.
4. 1 2 3 4  «Dermatomyositis». *NORD (National Organization for Rare Disorders)*. 2015. Αρχειοθετήθηκε από το πρωτότυπο στις 19 Φεβρουαρίου 2017. Ανακτήθηκε στις 13 Ιουλίου 2017.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85037096
* BNF: cb122874487 (data)
* NDL: 00563159
* NKC: ph841467

 |

 |